हालांकि राष्ट्रीय खेल हॉकी की शुरुआती कहानी जो ध्यानचंद ने लिखी थी, उसकी स्क्रिप्ट कहीं न कहीं क्रिकेट ने चुरा ली. हॉकी का वजूद कम होता गया, क्रिकेट बढ़ता गया. ऐसा बढ़ा कि कई और खेलों की बलि चढ़ गई. लेकिन लिएंडर पेस, सानिया मिर्जा, सायना नेहवाल, पंकज आडवाणी, दीपिका पल्लीकल सरीखे कई और खिलाडियों ने दूसरे खेलो में भी अंतरराष्ट्रीय मानचित्र पर भारत की शान बढ़ाने में कोई कसर नहीं छोड़ी. इसका फायदा ये हुआ है कि आम लोग अब दूसरे खेलों में भी अपनी रूचि दिखा रहे हैं.